APSTIPRINĀTS

Rīgas speciālās internātpamatskolas

Iepirkuma komisijas sēdē

2015.gada 23.martā, protokols Nr.1

ATKLĀTĀ KONKURSA NOLIKUMS

**„ Pārtikas preču piegāde Rīgas speciālās internātpamatskolas vajadzībām”**

Iepirkuma identifikācijas Nr. RSIPS 2015/1

Rīga 2015

1. VISPĀRĪGĀ INFORMĀCIJA
   1. Pasūtītājs:
      1. Rīgas speciālā internātpamatskola (turpmāk – Skola), Aglonas ielā 57, Rīgā, LV 1057 Reģ. Nr.90000013606, tālr. +371 67261388, e-pasts [rspecips@riga.lv](mailto:rspecips@riga.lv) , mājas lapas adrese [www.rsips.lv](http://www.rsips.lv), veic pārtikas produktu piegādes iepirkumu iestādes vajadzībām (turpmāk – iepirkums).
      2. Iepirkuma komisija (turpmāk – Komisija) ir apstiprināta ar skolas direktores rīkojumu Nr.06 no 08.01.2007.g un papildināta ar rīkojumu Nr.16/1-9 no 18.04.2011.g.
   2. Iepirkuma kontaktpersona:

Iepirkuma organizatoriskajos jautājumos un jautājumos par iepirkuma priekšmetu un tehnisko specifikāciju – iepirkuma komisijas locekledirektora vietniece administratīvi - saimnieciskajā darbā **Edīte Maļinovska**, tālrunis 22310578 , e-pasts: [editemalinovska@inbox.lv](mailto:editemalinovska@inbox.lv) , adrese: Aglonas ielā 57, Rīga, LV-1057, pamatskolas ēkā,1.stāvā direktora vietnieces kabinetā.

* 1. Iepirkums:
     1. Iepirkums tiek veikts saskaņā ar Publisko iepirkumu likuma (turpmāk – PIL) 8.panta pirmās daļas 1.punktu - Atklāts konkurss;
     2. Iepirkuma identifikācijas Nr. RSIPS 2015/1 (turpmāk– Atklāts konkurss), CPV iepirkumu klasifikatora kods: [15000000-8](http://www.iub.gov.lv/iubcpv/parent/473/clasif/main/) (galvenais priekšmets);
     3. Piedāvājumu izvēles kritērijs – saimnieciski visizdevīgākais piedāvājums (Nolikuma 3.pielikums) katrā iepirkuma daļā;
     4. Iepirkuma priekšmets - Pārtikas produktu piegāde Rīgas speciālās internātpamatskolas (turpmāk - skolas) vajadzībām, atbilstoši Tehniskajam specifikācijai (pielikums Nr.2).. Iepirkuma priekšmets tiek sadalīts 12 iepirkuma daļās, saskaņā ar šī iepirkuma nolikumā un tā pielikumos (turpmāk – Nolikums) noteiktajām prasībām;
     5. Iepirkums tiek dalīts šādās daļās:

|  |  |
| --- | --- |
| **Iepirkuma daļas numurs** | **Iepirkuma daļas nosaukums** |
| 1.iepirkuma daļa | Piens un piena produkti |
| 2.iepirkuma daļa | Gaļa un gaļas produkti |
| 3.iepirkuma daļa | Zivis un zivju produkti |
| 4.iepirkuma daļa | Dažādi pārtikas produkti t.s. piedevas ēdieniem |
| 5.iepirkuma daļa | Lauku platībās audzēti dārzeņi un sakņaugi |
| 6.iepirkuma daļa | Segtās platībās audzēti dārzeņi un garšaugi |
| 7.iepirkuma daļa | Dienvidu reģionu svaigie augļi, dārzeņi un ogas |
| 8.iepirkuma daļa | Reģiona svaigie augļi un ogas |
| 9.iepirkuma daļa | Konservētie produkti, dzērieni, sulas, ievārījumi |
| 10.iepirkuma daļa | Maize un konditoreja |
| 11.iepirkuma daļa | Graudaugi, pākšaugi un to produkti |
| 12.iepirkuma daļa | Bezglutēna produkti |

* 1. **Līguma izpildes laiks un vieta:**
     1. iepirkuma rezultātā ne agrāk kā nākamajā darbdienā pēc PIL 67.panta piektajā daļā noteiktā nogaidīšanas termiņa beigām attiecīgajā iepirkuma daļā ar uzvarējušo pretendentu **skola** slēgs Pārtikas produktu piegādes līgumu (4.pielikums);
     2. līguma izpildes laiks – līgums tiks slēgts uz 12 (divpadsmit) mēnešiem no līguma spēkā stāšanās dienas.
     3. Līguma izpildes vieta Aglonas iela 57., Rīga, LV1057, piegādes laiki darba dienās no plkst. 7:00 līdz 16:00
  2. **Nolikuma saņemšana un informācijas apmaiņa:**
     1. Pasūtītājs nodrošina elektronisku pieeju iepirkuma dokumentiem mājaslapā interneta vietnē [www.rsips.lv](http://www.rsips.lv) ;
     2. ja ieinteresētais piegādātājs pieprasa izsniegt iepirkuma dokumentus drukātā veidā, Pasūtītājs tos izsniedz 3 (triju) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums rakstiski iesniegts Pasūtītāja kontaktpersonai laikus pirms piedāvājumu iesniegšanas termiņa;
     3. informācijas apmaiņa starp Pasūtītāju un ieinteresētajiem piegādātājiem iepirkuma gaitā notiek pa pastu, elektroniski, ievērojot nosacījumu, ka papildu informācijas pieprasījums laikus iesniegts Pasūtītāja kontaktpersonai;
     4. ja ieinteresētais piegādātājs laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz 5 (piecu) dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām;
     5. papildu informāciju Pasūtītājs ievieto mājas lapā interneta vietnē [www.rsips.lv](http://www.rsips.lv); norādot arī uzdoto jautājumu.
  3. **Piedāvājuma iesniegšanas un atvēršanas vieta, datums, laiks un kārtība:**
     1. piedāvājums var tikt iesniegts par vienu vai vairākām iepirkuma daļām, noformējot piedāvājumu par katru daļu atsevišķi;
     2. pretendents drīkst iesniegt tikai vienu piedāvājuma variantu;
     3. **piedāvājumu var iesniegt** **līdz 2015.gada 07.maijam plkst.10.00**, Rīgā, Aglonas ielā 57, pamatskolas ēkā, 1.stāvā direktores vietnieces kabinetā, darba dienās no plkst. 9.00 – 15.00;
     4. pa pastu nosūtītajiem piedāvājumiem jābūt piegādātiem Pasūtītājam līdz šajā punktā norādītajam termiņam;
     5. piedāvājumi tiks atvērti **2015.gada 07.maijā plkst.10.00,** Rīgā, Aglonas ielā 57, pamatskolas ēkā, 1.stāvā skolas direktores kabinetā;
     6. piedāvājums, kas nav iesniegts Nolikumā noteiktajā kārtībā, nav noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim vai kas iesniegts vai piegādāts pēc minētā termiņa, neatvērts tiek atdots vai aizsūtīts atpakaļ iesniedzējam;
     7. iesniedzot piedāvājumu, pretendents pilnībā akceptē visus Nolikumā ietvertos nosacījumus;
     8. pretendents var atsaukt, grozīt vai mainīt savu piedāvājumu līdz piedāvājumu iesniegšanas termiņa beigām;
     9. piedāvājumu atvēršanas sanāksmē var piedalīties visas ieinteresētās personas;
     10. piedāvājumus atver to iesniegšanas secībā, nosaucot pretendentu, piedāvājuma iesniegšanas laiku un piedāvāto līgumcenu;
     11. iesniegtie piedāvājumi ir Pasūtītāja īpašums un netiek atdoti atpakaļ.
  4. **Piedāvājuma noformēšanas prasības:**
     1. pretendents piedāvājumu iesniedz aizlīmētā un aizzīmogotā iepakojumā (aploksnē, kastē vai citā šim mērķim derīgā iepakojumā), uz kura norāda pretendenta nosaukumu un reģistrācijas numuru ar atzīmi: **„Piedāvājums pārtikas produktu piegādei Rīgas speciālās internātpamatskolas vajadzībām, iepirkumam Nr. RSIPS 2015/1. Neatvērt līdz piedāvājumu atvēršanas sanāksmei!”;**
     2. piedāvājums sastāv no 3 (trīs) daļām:
        1. pretendenta pieteikums dalībai iepirkumā (1.pielikums);
        2. pretendenta atlases dokumenti;
        3. Tehniskais un finanšu piedāvājums (2.pielikums).
     3. visas piedāvājuma daļas pretendents noformē atbilstoši normatīvo aktu prasībām, piedāvājumam veido satura rādītāju, pievienotos dokumentus numurē atbilstoši satura rādītājam, lapas numurē, cauršuj un caurauklo kopā tā, lai tās nebūtu iespējams atdalīt un nomainīt, šādā kārtībā:
        1. atsevišķā sējumā pieteikums dalībai iepirkumā un pretendenta atlases dokumenti (ja pretendents iesniedz piedāvājumu vairākām iepirkuma daļām, pretendents vienā pieteikumā norāda visas iepirkuma daļas, par kurām pretendents iesniedz piedāvājumu);
        2. atsevišķā sējumā attiecīgās iepirkuma daļas tehniskais un finanšu piedāvājums (ja pretendents iesniedz piedāvājumu par vairākām iepirkuma daļām, pretendents tehnisko un finanšu piedāvājumu iesniedz par katru iepirkuma daļu atsevišķi);
     4. piedāvājumā iekļautajiem dokumentiem ir jābūt skaidri salasāmiem, bez neatrunātiem labojumiem vai svītrojumiem;
     5. piedāvājumu iesniedz valsts valodā; pievienotos dokumentus var iesniegt citā valodā, ja šiem dokumentiem ir pievienots pretendenta apliecināts tulkojums latviešu valodā;
     6. dokumentu kopijas apliecina normatīvajos aktos noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss attiecīgais piedāvājuma sējums ir cauršūts vai caurauklots;
     7. ja dokumentus paraksta pilnvarota persona, pievieno pilnvaru, kura noformēta atbilstoši normatīvo aktu prasībām;
     8. Pretendents iesniedz piedāvājumu šādā formā:
        1. vienu piedāvājuma izdrukātu un pašrocīgi parakstītu oriģinālu, kurš ir cauršūts;
        2. piedāvājuma oriģinālu elektroniskā formātā, kas saglabāts datu nesējā (USB Flash vai CD, vai DVD), kuru pretendents ievieto aploksnē vai kastē, kurā iesniedz piedāvājumu. Aprēķinus sagatavo un elektroniskajā formā iesniedz “Excel” failos tā, lai Pasūtītājam būtu iespēja elektroniskā formā veikt aprēķinu pareizības pārbaudi. Elektroniskā formā piedāvājuma dokumenti var tikt iekļauti vienā datu nesējā.

1. **PRETENDENTU ATLASES (KVALIFIKĀCIJAS) PRASĪBAS UN IESNIEDZAMIE DOKUMENTI**
   1. Pretendentu atlases prasības ir saistošas visiem pretendentiem, kas vēlas iegūt līguma slēgšanas tiesības šī iepirkuma rezultātā:

|  |  |  |
| --- | --- | --- |
| **Nr.p.k.** | **Izvirzītā prasība** | **Iesniedzamais dokuments (vai vairāki)** |
| 2.1.1. | Pretendents ir reģistrēts atbilstoši attiecīgās valsts normatīvo aktu prasībām. | Pasūtītājs nepieciešamo informāciju par pretendentu iegūst no Publiski pieejamām datu bāzēm. Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.  Ārvalstu pretendents iesniedz attiecīgās valsts kompetentas institūcijas izsniegta dokumenta kopiju, kas apliecina, ka pretendentam ir juridiskā rīcībspēja un tiesībspēja. |
| 2.1.2. | Ja piedāvājumu iesniedz fizisko un/vai juridisko personu apvienība jebkurā to kombinācijā, piedāvājumā ir norādīta persona, kura pārstāv personu apvienību iepirkumā, kā arī katras personas atbildības apjoms. | 1) Apvienībā iekļauto personu parakstīts sabiedrības līgums (oriģināls vai apliecināta kopija), kurā noradīts katras personas kompetences apjoms un veicamo darbu uzskaitījums.  2) Pretendenta apliecinājums, ka pēc iepirkuma līguma tiesību piešķiršanas un līdz iepirkuma līguma noslēgšanai izveidotā personālsabiedrība tiks ierakstīta komercreģistrā. |
| 2.1.3. | Pretendents (t.sk. apakšuzņēmējiem un katram piegādātāju apvienības dalībniekam) atbilstoši Pārtikas uzraudzības likuma prasībām ir tiesības piedalīties pārtikas apritē. | Pasūtītājs pārbaudīs publiskajās datubāzēs informāciju, kas apliecina Pretendenta tiesības atbilstoši Pārtikas aprites uzraudzības likumam piedalīties pārtikas apritē kā piedāvāto pārtikas preču ražotājam un/vai izplatītājam (*prasība attiecas uz pretendentiem, kuru darbībai atbilstoši pārtikas aprites uzraudzības likuma prasībām ir nepieciešama reģistrācija PVD vai atzīšanas fakta saņemšana no PVD puses*). |
| 2.1.4. | Ja pretendents līguma izpildē iesaista apakšuzņēmējus | Pretendents iesniedz vienošanos vai līgumu ar apakšuzņēmējiem, informāciju kādas šī līguma daļas tiks nodotas izpildei apakšuzņēmējiem. |
| 2.1.5. | Uz pretendentu un pretendenta norādīto apakšuzņēmēju, kura sniedzamo pakalpojumu vērtība ir vismaz 20 procenti no kopējās iepirkuma līguma vērtības, personālsabiedrības biedru, ja pretendents ir personālsabiedrība, un pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst Nolikumā noteiktajām prasībām, neattiecas Nolikuma 6.sadaļā minētie pretendentu izslēgšanas nosacījumi. | Informāciju pasūtītājs pārbaudīs datubāzēs, normatīvo aktu noteiktajā kārtībā. |

* 1. **Tehniskais un finanšu piedāvājums:**
     1. Pretendents sagatavo un iesniedz Tehnisko un finanšu piedāvājumu, saskaņā ar Nolikuma prasībām un 2.pielikumu (paraugs 2.pielikuma aizpildīšanai 2.1.pielikums).
     2. Tehnisko un finanšu piedāvājumu sagatavo un iesniedz, ņemot vērā Nolikuma 1.7.8.punktā minēto. Aprēķinus sagatavo un elektroniskajā formā iesniedz Excel failos tā, lai Pasūtītājam būtu iespēja elektroniskā formā veikt aprēķinu pareizības pārbaudi.
     3. Tehniskajā un finanšu piedāvājumā visās tabulās norādīto cenu skaitļu noapaļošanu veic, atstājot **divus ciparus aiz komata,**
     4. Tehniskajā un finanšu piedāvājumā **norādītās cenas ir fiksētas visā līguma darbības laikā;**
     5. Pretendenta Tehniskajā un finanšu piedāvājumā tiek iekļauti šādi dokumenti:
        1. informāciju par produktiem, kurus pretendents piedāvās un kuri atbilst bioloģiskās lauksaimniecības (turpmāk – BL), nacionālās pārtikas kvalitātes shēmas (turpmāk – NPKS) vai lauksaimniecības produktu integrētās audzēšanas (LPIA) prasībām, kas noteiktas Ministru kabineta 12.08.2014. noteikumos Nr.461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība”, Ministru kabineta 26.05.2009. noteikumos Nr.485 „Bioloģiskās lauksaimniecības uzraudzības un kontroles kārtība” un Ministru kabineta 15.09.2009. noteikumos Nr. 1056 „Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”, kā arī atbilst Ministru kabineta 13.03.2013. noteikumiem Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūcijas klientiem un ārstniecības iestāžu pacientiem”, Ministru kabineta 15.10.2013. noteikumiem Nr.1113 „Prasības attiecībā uz augļu sulām un tām līdzīgiem produktiem” un Ministru kabineta 01.02.2011. noteikumiem Nr.97 “Noteikumi par klasifikācijas, kvalitātes un marķējuma prasībām piena produktiem un saliktiem piena produktiem, aizpildot šādu tabulu („Excel” formātā 2.3.pielikums):

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.p.k. | Iepirkuma daļas un preces nr. (skat.2.pielikums) | **Produkta**, kurš atbilst NPKS vai BL prasībām, vai **kultūrauga**, kurš atbilst LPIA prasībām, **nosaukums** | Produkta, kurš atbilst NPKS vai BL prasībām, vai kultūrauga, kurš atbilst LPIA prasībām, **ražotāja un/vai piegādātāja nosaukums** | Produkta, kurš atbilst NPKS prasībām, **sertifikāta numurs** | Produkta, kurš atbilst BL prasībām, **operatora nosaukums** | Kultūrauga, kurš atbilst LPIA prasībām, **saimniecības nosaukums un audzētāja numurs** | Informācija par pretendenta sadarbību ar ražotāju un/vai piegādātāju, norādot: **sadarbību apliecinošā dokumenta datumu un veidu** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

* 1. informāciju par tabulā norādītā produkta atbilstību NPKS prasībām Pasūtītājs pārbaudīs Pārtikas un veterinārā dienesta mājaslapā ievietotajā nacionālās pārtikas kvalitātes shēmas produktu sarakstā http://www.pvd.gov.lv/lat/lab\_izvlne/registri/nacionalas\_partikas\_kvalitates;
  2. informāciju par tabulā norādītā produkta atbilstību BL prasībām Pasūtītājs pārbaudīs Pārtikas un veterinārā dienesta mājaslapā ievietotajā kontroles institūcijās reģistrēto bioloģiskās lauksaimniecības uzņēmumu sarakstā <http://www.pvd.gov.lv/lat/lab> izvlne/registri/atzto\_un\_reistrto\_uzmumu\_sarak/kontroles\_institcijas\_reistrti;
  3. informāciju par tabulā norādītā kultūrauga atbilstību LPIA prasībām Pasūtītājs pārbaudīs lauksaimniecības produktu integrētās audzēšanas reģistrā <http://www.vaad.gov.lv/sakums/registri/augu-aizsardziba/lauksaimniecibas-produktu-integretas-audzesanas-registrs.aspx>;
     + 1. ja piedāvājumā ir iekļauti produkti, kuri atbilst NPKS vai BL prasībām, vai kultūraugi, kuri atbilst LPIA prasībām, pretendents iesniedz līguma kopiju, kas apliecina pretendenta nākotnes sadarbību uzvaras gadījumā , ar šī produkta vai kultūrauga ražotāju un/vai piegādātāju.

1. **PIEDĀVĀJUMA VĒRTĒŠANA**

## Piedāvājumu noformējuma pārbaudi, Pretendentu atlasi un piedāvājumu vērtēšanu (turpmāk tekstā – Piedāvājumu vērtēšanu) iepirkuma komisija veic slēgtā sēdē.

## Piedāvājumu vērtēšanu iepirkuma komisija veic 3 (trīs) posmos. Ja Pretendenta iesniegtais piedāvājums nekvalificējas kādā no zemāk norādīto posmu prasībām (izņemot 1.posmu, kur iepirkuma komisija izvērtē konstatēto neatbilstību iepirkuma Nolikuma prasībām būtiskumu), tas tiek izslēgts no turpmākās dalības konkursā (t.i. nākamajā piedāvājumu izvērtēšanas posmā tas netiek vērtēts). Piedāvājumu izvērtēšanas posmi:

* + 1. **1. posms – Piedāvājumu noformējuma pārbaude**

Iepirkuma komisija pārbauda, vai piedāvājums sagatavots un noformēts atbilstoši Nolikuma 1.7. punktā norādītajām prasībām.

* + 1. **2. posms – Pretendentu atlase**

Iepirkuma komisija novērtē, vai iesniegtie pretendentu atlases dokumenti un publiski pieejamās datu bāzēs pieejamā informācija apliecina Pretendenta atbilstību Nolikuma 2.1.punktā norādītajām prasībām.

* + 1. **3. posms – Tehnisko un finanšu piedāvājumu atbilstības pārbaude un vērtēšana**
       1. Iepirkuma komisija izvērtē, vai Pretendenta iesniegtais Tehniskais un finanšu piedāvājums atbilst atklāta konkursa Nolikuma 2.2.punktā noteiktajām prasībām, nepieciešamības gadījumā pieprasot preču paraugu iesniegšanu, un pārbauda, vai Tehniskajā un finanšu piedāvājumā nav aritmētiskās kļūdas (nolikuma 4.sadaļa „Aritmētisko kļūdu labošana”);
       2. Iepirkuma komisija pārbauda, vai piedāvājums nav nepamatoti lēts (nolikuma 5.sadaļa „Nepamatoti lēta piedāvājuma noteikšana”);
       3. Iepirkuma komisija no visiem iepriekšējo izvērtēšanas posmu prasībām atbilstošajiem piedāvājumiem katrā iepirkuma priekšmeta daļā nosaka **saimnieciski visizdevīgāko piedāvājumu**, saskaņā ar saimnieciski visizdevīgākā piedāvājuma noteikšanas kārtību **3.pielikums**;
       4. Iepirkuma komisija pārbauda, vai uz izvēlēto Pretendentu un uz pretendenta norādīto apakšuzņēmēju, kura sniedzamo pakalpojumu vērtība ir vismaz 20 procenti no kopējās iepirkuma līguma vērtības, personālsabiedrības biedru, ja pretendents ir personālsabiedrība, un pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst atklāta konkursa nolikumā noteiktajām prasībām, un neattiecas Publisko iepirkumu likuma 39.1 panta pirmajā daļā minētie izslēgšanas nosacījumi (nolikuma 6. sadaļa „Publisko iepirkumu likuma 39.1 panta pirmās daļas izslēgšanas nosacījumu pārbaude”).
       5. Iepirkuma komisija, nepieciešamības gadījumā, var pieprasīt iesniegt vērtēšanai atsevišķu produktu paraugus un to kvalitāti apliecinošus dokumentus.

# Aritmētisko kļūdu labošana

## Piedāvājumu vērtēšanas laikā iepirkuma komisija pārbauda, vai piedāvājumā nav aritmētisko kļūdu.

## Ja iepirkuma komisija piedāvājumā konstatē aritmētiskās kļūdas, tā šīs kļūdas izlabo.

## Par kļūdu labojumu un laboto piedāvājuma summu iepirkuma komisija paziņo Pretendentam, kura pieļautās kļūdas labotas.

## Turpmākajā piedāvājumu vērtēšanā iepirkuma komisija ņem vērā tikai šajā sadaļā noteiktajā kārtībā labotās summas.

# 

# Nepamatoti lēta piedāvājuma noteikšana

## Ja iepirkuma komisija konstatē, ka piedāvājums konkrētam publiskam pakalpojumu līgumam varētu būt nepamatoti lēts, iepirkuma komisija pirms šī piedāvājuma noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem.

## Ja izvērtējot Pretendenta sniegto skaidrojumu, iepirkuma komisija konstatē, ka Pretendents nevar pierādīt, ka tam ir pieejami būtiski piedāvājuma nosacījumi, kas ļauj noteikt tik zemu cenu, iepirkuma komisija atzīst piedāvājumu par nepamatoti lētu un turpmāk to neizskata.

# Publisko iepirkumu likuma 39.1 panta pirmās daļas izslēgšanas

# nosacījumu pārbaude

## Iepirkuma komisija pārbauda, vai uz Pretendentu (t. sk. Publisko iepirkumu likuma 39.1 panta 7., un 9. punktā minētā persona), kuram būtu piešķiramas līguma slēgšanas tiesības, neattiecas Publisko iepirkumu likuma (PIL) 39.1 panta pirmajā daļā minētie izslēgšanas nosacījumi.

## Lai pārbaudītu vai Pretendents nav izslēdzams no dalības atklātā konkursā PIL 39.1 panta pirmās daļas 1., 2. un 3. punktā minēto noziedzīgo nodarījumu un pārkāpumu dēļ (konkursa nolikuma 3.1.1. – 3.1.3. punktā minētie nosacījumi Pretendenta dalībai atklātā konkursā), par kuriem attiecīgā PIL 39.1 panta pirmajā daļā minētā persona sodīta Latvijā, kā arī PIL 39.1 panta pirmās daļas 4. un 5. punktā minēto faktu dēļ (konkursa nolikuma 3.1.4. – 3.1.5. punktā minētie nosacījumi Pretendenta dalībai atklātā konkursā), Pasūtītājs, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

* + 1. par PIL 39.1 panta 1., 2. un 3. punktā minētajiem pārkāpumiem un noziedzīgajiem nodarījumiem – no Iekšlietu ministrijas Informācijas centra (Sodu reģistra). Pasūtītājs minēto informāciju no Iekšlietu ministrijas Informācijas centra (Sodu reģistra) ir tiesīgs saņemt, neprasot Pretendenta un citu PIL 39.1 panta pirmajā daļā minēto personu piekrišanu;
    2. par PIL 39.1 panta pirmās daļas 4. punktā minētajiem faktiem – no Uzņēmumu reģistra;
    3. par PIL 39.1 panta pirmās daļas 5. punktā minēto faktu – no Valsts ieņēmumu dienesta (VID) un Latvijas pašvaldībām. Pasūtītājs minēto informāciju no VID un Latvijas pašvaldībām ir tiesīgs saņemt, neprasot Pretendenta un citu PIL 39.1 panta pirmajā daļā minēto personu piekrišanu.

## Atkarībā no nolikuma 6.2.3. punktā minētās pārbaudes rezultātiem, iepirkuma komisija:

* + 1. neizslēdz Pretendentu no turpmākās dalības iepirkuma procedūrā, ja konstatē, ka saskaņā ar VID administrēto nodokļu (nodevu) parādnieku datu bāzē esošajiem aktuālajiem datiem Pretendentam, kā arī PIL 39.1 panta 7. un 9. punktā minētajai personai (Saistītā persona) nav VID administrēto nodokļu parādi, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
    2. informē Pretendentu par to, ka tam vai PIL 39.1 panta pirmās daļas 7. un 9.punktā minētajai personai (Saistītā persona) konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 darbdienas pēc informācijas izsniegšanas vai nosūtīšanas dienas — konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam, kā arī PIL 39.1 panta pirmās daļas 7. un 9.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro, iesniedz attiecīgās personas vai tās pārstāvja apliecinātu izdruku no VID elektroniskās deklarēšanas sistēmas vai pašvaldības izdotu izziņu par to, ka attiecīgajai personai laikā pēc pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, pasūtītājs pretendentu izslēdz no dalības iepirkuma procedūrā.
  1. Lai pārbaudītu, vai ārvalstī reģistrēts vai pastāvīgi dzīvojošs Pretendents nav izslēdzams no dalības iepirkuma procedūrā saskaņā ar PIL 39.1 panta pirmo daļu, pasūtītājs, izņemot 39.1 panta vienpadsmitajā daļā minēto gadījumu, pieprasa, lai Pretendents iesniedz attiecīgās ārvalsts kompetentās institūcijas izziņu, kas apliecina, ka uz Pretendentu neattiecas PIL 39.1 panta pirmajā daļā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais Pretendents noteiktajā termiņā neiesniedz minēto izziņu, pasūtītājs to izslēdz no dalības iepirkuma procedūrā.
  2. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas PIL 39.1 panta pirmajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo Pretendentu neattiecas PL 39.1 panta pirmajā daļā noteiktie gadījumi, minētos dokumentus var aizstāt ar paša pretendenta vai citas PIL 39.1 panta pirmajā daļā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.
  3. Pēc nolikuma 6.2. - 6.5. apakšpunktos minēto pārbaužu veikšanas iepirkuma komisija pieņem lēmumu par Pretendenta noteikšanu par uzvarētāju atklāta konkursā **vai** izslēgšanu no turpmākās dalības atklātā konkursā;
  4. Ja Pretendents tiek izslēgts no dalības atklātā konkursā, iepirkuma komisija rīkojas saskaņā ar nolikuma 3.2.3.3. un 3.2.3.4. apakšpunktu – attiecīgajā iepirkuma priekšmeta daļā nosaka saimnieciski izdevīgāko piedāvājumu (3.pielikums) un veic pārbaudi atbilstoši nolikuma 3.2.3.4. apakšpunkta prasībām.

# Lēmuma paziņošana un līguma slēgšana

## Iepirkuma komisija saskaņā ar Nolikuma 3.pielikumā noteikto kārtību katrā iepirkuma priekšmeta daļā nosaka saimnieciski visizdevīgāko piedāvājumu un pieņem lēmumu par iepirkuma līguma slēgšanu ar Pretendentu, kura piedāvājums atzīts par saimnieciski visizdevīgāko piedāvājumu.

## Iepirkuma komisija 3 (trīs) darbdienu laikā vienlaikus informē visus Pretendentus par pieņemto lēmumu attiecībā uz iepirkuma līguma slēgšanu.

## Iepirkuma komisija ne vēlāk kā 3 (trīs) darbdienu laikā pēc Pretendentu informēšanas saskaņā ar Publisko iepirkumu likuma 32. panta otro daļu iesniedz publicēšanai paziņojumu par iepirkuma procedūras rezultātiem, ja pieņemts lēmums par iepirkuma līguma noslēgšanu vai iepirkuma procedūras izbeigšanu vai pārtraukšanu. Ja nav iesniegts neviens piedāvājums, paziņojumu par iepirkuma procedūras rezultātiem iesniedz publicēšanai 3 (triju) darbdienu laikā pēc tam, kad pieņemts lēmums par iepirkuma procedūras izbeigšanu vai pārtraukšanu.

## Iepirkuma līgumu ar izraudzīto Pretendentu slēdz ne agrāk kā nākamajā darbdienā pēc nogaidīšanas termiņa beigām (10 dienas pēc dienas, kad Publisko iepirkumu likuma 32. pantā minētā informācija nosūtīta visiem Pretendentiem pa faksu vai elektroniski, izmantojot drošu elektronisko parakstu, vai nodota personiski un papildus viena darbdiena vai 15 dienas pēc dienas, kad Publisko iepirkumu likuma 32. pantā minētā informācija nosūtīta kaut vienam pretendentam pa pastu un papildus viena darbdiena), ja Iepirkumu uzraudzības birojā nav Publisko iepirkumu likuma 83. pantā noteiktajā kārtībā iesniegts iesniegums par iepirkuma procedūras pārkāpumiem.

## Paziņojumā, ko Pasūtītājs nosūta noraidītajam Pretendentam, tiek norādīts detalizēts pamatojums saskaņā ar Publisko iepirkumu likuma 32. pantu.

## Ja izraudzītais Pretendents atsakās slēgt iepirkuma līgumu ar Pasūtītāju, iepirkuma komisija pieņem lēmumu slēgt līgumu ar nākamo Pretendentu, kura piedāvājums ir saimnieciski visizdevīgākais vai pārtraukt atklātu konkursu attiecīgajā iepirkuma daļā, neizvēloties nevienu piedāvājumu. Ja pieņemts lēmums slēgt līgumu ar nākamo Pretendentu, bet tas atsakās līgumu slēgt, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.

## Pirms lēmuma pieņemšanas par līguma noslēgšanu ar nākamo Pretendentu, kura piedāvājums atzīts par saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. Ja nepieciešams, iepirkuma komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, iepirkuma komisija pieņem lēmumu pārtraukt atklātu konkursu attiecīgajā iepirkuma daļā, neizvēloties nevienu piedāvājumu.

# Līguma projekts

## Ar konkursā izraudzīto Pretendentu tiks slēgts līgums saskaņā ar Nolikuma 4.pielikumā pievienoto līguma projektu, kas ir šī nolikuma neatņemama sastāvdaļa.

## Iepirkuma līgums tiks izstrādāts, pamatojoties uz atklāta konkursa nolikumu un konkursa uzvarētāja piedāvājumu.

1. **PIELIKUMI**
   1. **Nolikumam ir 4 (četri) pielikumi:**

1.pielikums - Pieteikums;

2.pielikums- Tehniskais un finanšu piedāvājuma forma;

2.1.pielikums - Instrukcija tehniskā un finanšu piedāvājuma formas aizpildīšanai;

2.2.pielikums - Apliecinājums par videi draudzīga izlietotā iepakojuma apsaimniekošanu;

2.3.pielikums - Pārtikas produktu apraksts tabula;

3.pielikums - **Saimnieciski visizdevīgākā piedāvājuma noteikšanas kārtība**;

4.pielikums - Pārtikas produktu piegādes līguma projekts.

Iepirkuma komisijas priekšsēdētāja T.Baranova